A chornada de vada se notó tamién en a Universidat de Zaragoza, a on os campus de Sant Francisco y o Río Ebro amaneixioron vuedos de tot y con piquetz informativos de diferents organizacions politicas, sendicals y estudiantils. Se rechistroron bell par d'incidents en a Facultat de Dreito y a Biblioteca María Moliner sin mayors consecuencias, manimenos a mayoría d'estudiants decidioron no ir a clase. Bells millars de personas perteneixients a o colectivo estudiantil facioron una manifestación de maitins por as carreras d'a capital aragonesa en favor d'a educación publica. Tamién bi habió concentracions en a frontera d'o Paraninfo d'a Universidat de Zaragoza.